Nr. DGB/7431/

Aprob,

Secretar de Stat

Dan-Ștefan CHIRU

DIRECȚIA GENERALĂ BIODIVERSITATE

REFERAT DE APROBARE

a proiectului de ordin pentru aprobarea Planului de management al sitului Natura 2000 ROSCI0358 Pricop – Huta - Certeze

Planul de management al sitului Natura 2000 ROSCI0358 Pricop – Huta – Certeze a fost realizat de Asociația Heidenroslein Baia Mare, în cadrul proiectului ”Managementul participativ al siturilor Natura 2000 Pricop – Huta – Certeze, Tisa Superioară și al ariei naturale protejate Pădurea Ronișoara”, Cod MySMIS 11888.

Planul de management al sitului Natura 2000 ROSCI0358 Pricop – Huta - Certeze a fost transmis de Agenţia Naţională pentru Arii Naturale Protejate către Ministerul Mediului, Apelor și Pădurilor prin adresa nr. 2922/01.11.2023, în vederea aprobării. Pentru acest plan a fost emisă de către Agenția pentru Protecția Mediului Maramureș Decizia etapei de încadrare nr. 602 din 26.04.2023.

Planul de management se aprobă conform prevederilor art. 21 alin. (2) din *Ordonanța de urgență a Guvernului nr. 57/2007* *privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,* care menționează că ”(2) Pentru ariile naturale protejate care nu necesită structuri de administrare special constituite, planurile de management și regulamentele se elaborează de către Agenția Națională pentru Arii Naturale Protejate, se avizează de către Agenția Națională pentru Protecția Mediului/instituțiile din subordinea acesteia, după caz, și se aprobă prin ordin al conducătorului autorității publice centrale pentru protecția mediului, cu avizul autorității publice centrale din domeniul culturii și consultarea autorităților publice centrale din domeniul dezvoltării regionale și administrației publice, agriculturii și silviculturii.”

În urma avizării interne a prezentului proiect de Ordin pentru aprobarea Planului de management al sitului Natura 2000 ROSCI0358 Pricop – Huta – Certeze, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparența decizională în administrația publică, republicată*, pe site-ul Ministerului Mediului, Apelor și Pădurilor. Ulterior, planul de management va fi transmis spre avizare/consultare către ministerele listate în art. 21 alin. (2) din  *Ordonanța de urgență a Guvernului nr. 57/2007 aprobată cu modificări și completări prin Legea nr. 49/2011, cu modificările și completările ulterioare*.

Având în vedere cele menționate, vă rugăm să fiți de acord cu promovarea proiectului de Ordin pentru aprobarea Planului de management al sitului Natura 2000 ROSCI0358 Pricop – Huta – Certeze.